S1mple

Oleksandr Olehovytš ”s1mple” Kostyljev (; s. 2. lokakuuta 1997 Kiova, Ukraina) on ukrainalainen Counter-Strike 2 -ammattilainen. Hänen on edustanut syyskuusta 2024 Team Falconsia lainalla Natus Vincerestä. Kostyljev valittiin Counter-Strikeen keskittyneen HLTV-sivuston toimesta kaikkien aikojen parhaimmaksi Counter-Strike: Global Offensive -pelaajaksi lokakuussa 2023. Kostyljev tunnetaan parhaiten urastaan Natus Vinceren riveissä, jossa hän pelasi aktiivisesti vuosina 2016–2023. NaVin riveissä s1mple saavutti merkittävimpänä PGL Major Stockholm 2021 -turnauksen voiton. Lokakuussa 2023 hänen uutisoitiin jäävän tauolle kilpapelaamisesta, minkä myötä hän ei päässyt osallistumaan ensimmäiseen Counter Strike 2 -turnaukseen. Kostyljev kertoi pitävänsä tarjoukset auki muille joukkueille. Lisäksi hän haluisi kokeilla roolinvaihdosta, sillä hänen mukaansa AWP-tarkkuuskivääri ei ole Global Offensiven veroinen Counter-Strike 2:ssa. Kostyljeviä pidetään yhtenä kaikkien aikojen sekä Global Offensiven että myös uudemman Counter-Strike 2:n parhaista pelaajista ja jotkut pitävät häntä myös kiistatta parhaana. Hänet valittiin Global Offensivessa kolme kertaa maailman parhaimmaksi pelaajaksi ja hän voitti 21 MVP-palkintoa, joka on maailmanennätys. Syyskuussa 2021 Kostyljev ohitti miljoonan dollarin rajan pelaamisesta ansaitsemilla rahoillaan. == Ura == === Uran alkuvuodet (2014–2015) === Kostyljev aloitti uransa LAN DODGERS -joukkueessa, mutta siirtyi pian Courage Gamingiin. Myöhemmin Kostyljev pelasi hetken Amazing Gamingissa, ja joukkue voitti yhden C-tason turnauksen SLTV ProSeries X. Amazing Gamingin jälkeen Kostyljev siirtyi Hellraisersiin ensin varajäsenenä mutta myöhemmin virallisesti. Siellä hän pääsi pelaamaan Kyrylo ”ANGE1” Karasovin, Mihail ”Dosia” Stoljarovin, Zmil ”kUcheR” Ahundovin ja Jehor ”markeloff” Markelovin kanssa, jota Kostyljev pitää idolinansa. Hellraisers sijoittui 4. sijalle merkittävästä DreamHack Winter 2014 -turnauksesta marraskuussa. Tammikuussa Kostyljev tuli joukkueensa kanssa toiseksi FACEIT G2A.com I Europe -turnauksesta. Kostyljev erotettiin kuitenkin myöhemmin HellRaiserista samassa kuussa markeloffin kanssa. Kostyljev sai samoihin aikoihin ESL:n antaman pelikiellon. Tämän myötä hän ei saanut kilpailla merkittävissä ESL:n järjestämissä turnauksissa. Hän oli myös arvostellut saksalaisia striimeissään, joka osaltaan vaikutti erottamiseen HellRaiserista. Kostyljev liittyi nopeasti Flipsid3 Tactics -joukkueeseen ESL:n pelikiellosta huolimatta, mutta erosi joukkueesta vain kuusi kuukautta myöhemmin. Joukkue voitti yhden B-tason turnauksen huhtikuussa, joka oli CIS Championship Voronezh. === Siirto Natus Vincereen (2016–2018) === Kostyljev opiskeli hetkellisesti kiinaa yliopistossa, minkä jälkeen hän muutti Los Angelesiin Yhdysvaltoihin. Siellä hän liittyi Team Liquidiin 18-vuotiaana. Kostyljevin ESL-kielto vanhentui helmikuun alussa, ja hän oli oikeutettu pelaamaan Liquidin riveissä silloisella ESL ESEA Pro League -kaudella. Team Liquid saavutti MLG Columbuksen semifinaalin ennen kuin putosi voittaneelle Luminosity Gamingille. Kostyljev sai hävityssä semifinaalissa ainoana joukkueestaan yli yhden keskiarvon. Hän poistui hetkeksi Liquidin listoilta huhtikuussa, mutta jatkoi kuitenkin joukkueessa seuraavissa majoreissa ja korvasi joukkueesta lähteneen Eric ”adreN” Hoagin. Vuoden 2016 ESL One Cologne -semifinaalissa Valve Corporation lisäsi Cache-karttaan graffitin, joka muistutti Kostyljevin tarkkuuskivääripeluusta fnaticia vastaan. Kostyljev otti tapahtumasta itselleen käteensä tatuoinnin. Team Liquid selvitti tiensä turnauksen finaaliin, mutta hävisi kuitenkin jälleen Luminosity Gamingille, joka tunnettiin tapahtuman aikoihin nimellä SK Gaming. Lopulta Kostyljev poistui Liquidista ja siirtyi Natus Vincereen korvaten Danylo ”Zeus” Teslenkon. NaVin piireissä Kostyljev voitti ESL One: New York 2016 -kilpailun ja hänelle myönnettiin neljännes sija HLTV:n 20 parhaan pelaajan joukosta. NaVi häivisi Astralikselle ELEAGUE Majorin puolivälierässä. Krakovan PGL 2017 majoreiden aikoihin NaVi penkitti Ladislav ”GuardiaN” Kovacsin ja Denis ”seized” Kostinin. Kostyljevistä tuli joukkueen tarkkuuskivääripelaaja, koska penkitetty GuardiaN hoiti roolia aiemmin. NaVi sijoittui Krakovan majoreilta heikosti 13. sijalle. Samoihin aikoihin NaVi otti riveihinsä Denis ”electroNic” Sharipovin. Kostyljev voitti marraskuussa Ukrainan maajoukkueensa kanssa WESG 2017 Europe & CIS Regional Finals -turnauksen voittaen ruotsalaisen GODSENT:in finaalissa. NaVin kanssa Kostyljev voitti lopulta DreamHack Open Winter 2017:n joulukuussa, ja hänet valittiin turnauksen parhaaksi pelaajaksi. Kostyljevin sijoitus vuoden HLTV:n TOP 20 -sijoituksissa oli kahdeksas, joka oli neljä vähemmän verrattuna edelliseen vuoteen. Navi aloitti vuoden 2018 semifinaalissa ELEAGUE Major: Boston -turnauksessa. Kostyljev oli hävityssä semifinaalissa FaZe Clania vastaan joukkueensa ainoa, joka sai yli yhden keskiarvon. Vuoden alussa brasilialainen organisaatio MIBR yritti ostaa Kostyljevin ja Jegor ”flamie” Vasiljevin. Kauppa oli lähellä toteutua, mutta MIBR perui oston NaVin liian suuren pyynnin takia. NaVi voitti vuoden ensimmäisen tapahtumansa StarSeries i-League Season 5:n, ja Kostyljev valittiin turnauksen parhaaksi pelaajaksi. Hän oli sekä puolivälierissä, semifinaalissa ja finaalissa paras pelaaja. Tämän jälkeen NaVi voitti CS:GO Asia Championships 2018 -turnauksen. Kostyljev valittiin turnauksen parhaaksi pelaajaksi 1,23 turnauskeskiarvollaan. Hän jäi kuitenkin sekä semifinaalissa että finaalissa korkeimman keskiarvon omaavan pelaajan ulkopuolelle. NaVi voitti kuukauden kuluttua myös ESL One Cologne 2018 -turnauksen, ja Kostyljev valittiin jälleen turnauksen parhaaksi pelaajaksi. Hän oli jokaisessa ottelussa toisiksi paras pelaaja keskiarvoltaan. NaVi hävisi Astralikselle vuoden toisessa major-turnauksessa, FACEIT Major: Londonissa. Kostyljev saavutti turnauksen puolivälierässä ja semifinaalissa, mutta jäi selvästi parhaiden pelaajien jälkeen finaalissa. NaVin voittaessa vuoden viimeisen tapahtumansa, BLAST Pro Series: Copenhangen 2018:n, Kostyljev sai jälleen MVP- palkinnon. Hän sai finaalissa Ninjas in Pyjamasia vastaan 48 tappoa ja kuoli 31 kertaa. Kostyljev valittiin vuoden parhaaksi pelaajaksi. === Suurimmat menestysvuodet (2019–2021) === NaVi tuli sijalle 3.–4. vuoden ensimmäisestä merkittävästä turnauksesta IEM Katowicesta. Kostyljev oli merkittävässä osassa kaikissa kolmessa kartassa semifinaalissa ENCE eSportsia vastaan. Yhteensä Kostyljev sai semifinaalissa 73 tappoa ja kuoli 39 kertaa. NaVi voitti huhtikuussa StarSeries & i-League CS:GO Season 7:n, ja Kostyljev valittiin turnauksen parhaaksi pelaajaksi. Hän oli paras pelaaja sekä semifinaalissa että finaalissa; semifinaalissa hänen keskiarvonsa oli 1,71, ja tappoja hän sai 72. Kostyljevillä oli saanut kaudella 534 tappoa, mikä oli 30 enemmän kuin hänen lähimmällä kilpailijallansa. NaVi luopui toukokuussa 2019 rahaongelmien takia Kostyljevin pitkäaikaisesta tiimipelaajsta Loann ”Edward” Sukharievista, jonka tilalle liittyi joukkueen kapteeniksi Kirill ”Boombl4” Mikhailov. NaVi menestyi Berliinin majoreissa sijalle 5.–8. Kostyljev valittiin vuoden toiseksi parhaaksi pelaajaksi Mathieu ”ZywOo” Herbautin jälkeen. NaVi aloitti vuoden 2020 toisella sijalla ICE Challenge 2020 -turnauksesta. Joukkueen vuoden ensimmäinen merkittävä voitto tuli maaliskuun alussa IEM Katowice -turnauksesta.. Kostyljev valittiin turnauksen parhaaksi pelaajaksi 1,33 turnauskeskiarvollaan. Hän sai sekä puolivälierissä että semifinaalissa parhaan keskiarvon, mutta jäi finaalissa Kirill ”Boombl4” Mihailoville. Kostyljeviä pidettiin huhtikuussa 2020 Mirage-kartan parhaana pelaajana 1,42 keskiarvollaan. NaVi tuli lokakuussa toiseksi ESL Pro League Season 12: Europe -turnauksesta, joka jäi joukkueen loppuvuoden viimeiseksi hyväksi sijoitukseksi. Kostyljev valittiin finaalitappiosta Astralista vastaan huolimatta turnauksen parhaaksi pelaajaksi. Hän sai finaalissa sata tappoa, mikä oli ennätys, vaikka hänen keskiarvonsa jäi toisiksi parhaaksi. Hänen artikkelinsa nousi tammikuussa 2021 Liquidpedian Counter-Strike-osastolla palvelun vieraillummaksi. Kostyljev valittiin maailman toiseksi parhaaksi pelaajaksi vuonna 2020. NaVi voitti vuoden 2021 aluksi BLAST Premier: Global Final 2020 -turnauksen, ja Kostyljev valittiin turnauksen parhaaksi pelaajaksi. Seuraavaksi joukkue voitti DreamHack Masters Spring 2021 -turnauksen toukokuussa, ja Kostyljev valittiin turnauksen parhaaksi pelaajaksi 1,41 turnauskeskiarvollaan. Hän teki keskimäärin 90,8 vahinkoa kierroksella, sai keskimäärin 0,91 tappoa ja kuoli keskimäärin 0,58 kertaa kierroksella. Hän oli puolivälierissä ja semifinaalissa paras pelaaja, ja jälkimmäisessä hänen keskiarvonsa oli 1,54. NaVi eteni suurena ennakkosuosikkina PGL Major Stockholmiin sijoituttuaan ensimmäiseksi alueellisessa rankingturnauksessaan voittamalla Gambitin. NaVi eteni ylivoimaisesti pudotuspeleihin Majoreiden Legends-vaiheessa kukistaen ruotsalaisen Ninjas in Pyjamasin. NaVi voitti finaalissa G2 Esportsin 2–0 ja ansaitsi voittorahoja miljoona dollaria. NaVi oli koko Majorin ajan ylivoimainen ja voitti jokaisen turnauksen aikana pelatun kartan. Kostyljev valittiin turnauksen parhaaksi pelaajaksi korkeimmalla keskiarvollaan 1,47, kun toiseksi korkeimman 1,36 sai Nikola ”NiKo” Kovač. Hän sai finaalissa 72 tappoa ja kuoli 41 kertaa. Hänet valittiin vuoden lopussa The Game Awards -tapahtumassa parhaaksi elektronisen urheilun pelaajaksi. Natus Vincere taas valittiin vuoden 2021 parhaaksi joukkuueksi. Joukkue osallistui 15 turnaukseen, joista vain yhdessä se sijoittui kahdeksannen parhaan joukkoon. Kokonaisuudessaan NaVi voitti vuonna 2021 kahdeksan turnausta, ja Kostyljev valittiin niistä jokaisen parhaaksi pelaajaksi. Kostyljev valittiin vuoden parhaaksi pelaajaksi. === Counter-Strike 2, tauko ja siirto Team Falconsiin === ==== 2022 ==== NaVi pelasi BLAST Premier Spring Groupsit heikosti, vaikka se oli ylivoimainen ennakkosuosikki. Vaikeuksien jälkeen NaVi sai hopeaa Antwerpin Majoreista. Se ansaitsi tappiorahaa 140 000 euroa. Kostyljev saavutti erityisesti semifinaalissa ENCE eSportsia vastaan, jossa hänen keskiarvonsa 1,76 oli selvästi korkein. Huhtikuussa brittiläispelaaja Owen ”smooya” Butterfield paljasti monien ammattipelaajien palkkoja, muun muassa Kostyljevin. Hän tienasi tällöin yli 50 000 dollaria kuukaudessa ollen maailman kärkipaikoilla bosnialaisen Nikola ”NiKo” Kovačin kanssa. Vuoden 2022 merkittävimmän voittonsa NaVi sai kesäkuussa BLAST Premier: Spring Finals -turnausta. Kostyljev valittiin turnauksen parhaaksi pelaajaksi. Hän sai puolivälierissä FaZea vastaan peräti 1,80 keskiarvon. Tällöin hän nousi myös 20 MVP-palkinnollaan tilastojen ensimmäiseksi. Heinäkuussa NaVi sai toisen hopeansa FaZea vastaan IEM Colognen finaalissa. Kostyljev oli 1,25 keskiarvollaan ottelun kolmenneksi paras pelaaja Mathieu ”ZywOo” Herbautin ja Benjamin ”blameF” Bremerin. Kostyljev jäi pois BLAST Premier: Fall -turnauksen alkulohkosta vedoten henkilökohtaisiin syihin. Hänellä ei ollut tällöin pysyvää asuntoa Ukrainan sodan takia, minkä myötä hän joutui matkustamaan monissa eri maissa. Kostyljev solmi NaVin kanssa lokakuussa uuden kolmivuotisen jatkosopimuksen. NaVi sijoittui viidenneksi vuoden toisessa major-turnauksessa, IEM Rio Majorissa. Turnauksen jälkeen Viktor ”sdy” Orudžev erosi joukkueesta. Marraskuussa Kostyljev nimitettiin vuosikymmenen Global Offensive -pelaajaksi. Joulukuussa Kostyljev sai toiminnastaan kritiikkiä. Hän kertoi ongelmien koskevan jotain joukkueensa pelaajista. Hänet valittiin maailman parhaaksi pelaajaksi toistamiseen putkeen. ==== 2023 ==== Counter- Strike-analyytikko Alex ”Mauisnake” Ellenberg arvioi vuoden 2023 alussa, että Kostyljev ei sijoittuisi samana vuonna maailman kolmen parhaan pelaajan joukkoon. Kostyljev voitti tammikuussa AWPer of the Year -palkinnon vuodelta 2022 HLTV CS:GO Awards -tapahtumassa. NaVi sijoittui viimeisessä Counter- Strike: Global Offensiven major-turnauksessa sijalle 9–11. Kesä-heinäkuussa NaVin joukkueessa tapahtui suuria muutoksia, kun siitä poistuivat Denis ”electroNic” Šaripov, Andri ”npl” Kuh’arskyi ja Ilja ”Perfecto” Zalytski. NaVi pyrki siirtojen myötä aloittaa englannin käytön joukkueen pääkielenä. Syyskuussa Kostyljevin toiminta sai jälleen kritiikkiä. Lokakuun alussa NaVi tuli toiseksi ESL Pro League Season 18 -turnauksesta, jossa se hävisi finaalissa Mouzille. Kostyljev ei osallistunut lokakuussa ensimmäiseen Counter-Strike 2 -turnaukseen, joka vaikutti merkittävästi NaVin suoritukseen. NaVi hävisi Fazelle ja sijoittui sijalle 9.–12. Kostyljev kritisoi paljon peliä sen julkaisun yhteydessä. Hänen mukaansa peli ei ollut kehittynyt yhtään sen beta-versiosta. Monet kyseenalaistivat Kostyljevin reaktion, mutta monet muut ammattilaispelaajat yhtyivät siihen. Hän ihmetteli erityisesti uusien savukranaattien toimintaa, ja hänen ensireaktiotaan peliin seurasi suoratoistona kymmeniä tuhansia katsojia. Kostyljev kertoi jäävänsä tauolle kilpapelaamisesta lokakuussa 2023 ja lähti täten Natus Vincerestä. Hän kertoi pitävänsä ovet avoinna muille joukkueille. Kostyljevin mukaan hän halusi keskittää aikaansa yksityiselämänsä hoitamiseen. Korvaavaksi pelaajaksi NaViin hankittiin Ihor ”w0nderful” Ždanov. Natus Vinceren organisaation edustajat pitivät todennäköisenä, että Kostyljev palaisi takaisin ammattilaistason Counter-Strikeen vasta PGL Major Copenhagen 2024 -tapahtuman jälkeen. Kostyljev valittiin vuoden seitsemänneksi parhaaksi pelaajaksi, joka katkaisi hänen viisi vuotta kestäneen putkensa ensimmäisellä tai toisella sijalla. Hänen keskivertonsa oli 1,18, ja hän ei saavuttanut yhtään mestaruusvoittoa vuonna 2023. ==== 2024 ==== Kostyljev siirtyi helmikuussa Team Falconsiin lainalla yhdeksi kuukaudeksi NaVilta. Hän osallistui joukkueen kanssa BLAST Premier: Spring Showdown 2024 -tapahtumaan. Joukkue tuli tapahtumassa sijalle 9.–16. Kostyljev liittyi uudestaan lainalle Team Falconsiin syyskuussa. Hänen osallistui joukkueen kanssa Perfect World Shanghai Major 2024 -turnauksen karsintoihin, mutta joukkue putosi hävittyään GamerLegionia vastaan. == Ura Counter-Striken ulkopuolella == Kostyljev kertoi tammikuussa 2024 uudesta koulutusohjelmasta, jonka on tarkoitus opettaa elektronisen urheilun perusteita alkaville pelaajille. Lisäksi se tarjoaa erilaisia yhteisöturnauksia. Koulutusohjelma aloitti toimintansa huhtikuussa, ja s1mplen veli on osallisena valmennuksessa. Kostyljev julkaisi hip hop -kappaleen ”Esports” heinäkuussa 2022 veljensä kanssa. Kappale on saatavilla muun muassa Spotifyssä, Apple Musicissa ja Youtubessa. == Yksityiselämä == Kostyljevillä on vanhempi veli, joka on töissä sushiravintolassa. Hänen äitinsä on Anželika Kostyljeva ja isä Oleh Kostyljev. Kostyljevin vanhemmat ovat kannustavia hänen eSports-urallaan, ja heidät on nähty katsomassa majoreita. Kostyljevin sukunimi on venäläistä alkuperää. Kostyljevin ensimmäinen kosketus videopelimaailmaan oli, kun hän tutustui nelivuotiaana Counter-Strikeen veljensä kautta. Kostyljev kasvoi pelaamalla FPS-pelejä, myös Counter-Strike 1.6 -peliä, jota hän pelasi naapurinsa kanssa teinivuosiensa aikana. Kaksikko osallistui useisiin LAN-turnauksiin yhdessä. Kostyljev pelasi paljon myös FIFA-pelisarjaa konsolilla. Counter-Strike: Global Offensiven julkaisu vuonna 2012 rohkaisi Kostyljeviä ammattimaiseksi ja hän pelasi peliä aktiivisesti ennen ammattiuraansa. Kostyljevilla ei ollut kouluongelmia ja hän sai hyviä arvosanoja. Kostyljev uudisti hammaskalustonsa syyskuussa 2022, mitä hän oli odottanut 24 vuotta. Hampaat maksoivat 2 500 euroa kappaleelta. S1mple oli tienannut kesäkuuhun 2023 mennessä pelaamisesta 1,7 miljoonaa dollaria, ja hän on maailman kuudenneksi eniten tienannut Counter-Strike: Global Offensive -pelaaja. == Palkinnot ja saavutukset == === Merkittävimmät joukkuesaavutukset === Sijoitus Turnaus Päivämäärä Palkinto ($) StarSeries & i-League CS:GO Season 7 7. huhtikuuta 2019 250 000 Intel Extreme Masters XIV - World Championship 1. maaliskuuta 2020 250 000 BLAST Premier: Global Final 2020 24. tammikuuta 2021 600 000 Intel Extreme Masters XVI - Cologne 18. heinäkuuta 2021 400 000 Intel Grand Slam Season 3 12. syyskuuta 2021 1 000 000 ESL Pro League Season 14 12. syyskuuta 2021 195 000 PGL Major Stockholm 2021 7. marraskuuta 2021 1 000 000 BLAST Premier: Fall Finals 2021 28. marraskuuta 2021 225 000 BLAST Premier: World Final 2021 19. joulukuuta 2021 500 000 BLAST Premier: Spring Finals 2022 16. syyskuuta 2022 200 000 === HLTV TOP 20 === Vuosi Sijoitus 2016 4. 2017 8. 2018 1. 2019 2. 2020 2. 2021 1. 2022 1. 2023 7. === Thorin’s TOP 10 === Vuosi Sijoitus 2016 2. 2017 3. 2018 1. === MVP === * ESL One New York 2016 * DreamHack Winter 2017 * StarSeries Season 4, 2018 * StarSeries Season 5, 2018 * ESL One Cologne 2018 * Dreamhack Masters Marseille 2018 * CS:GO Asia Championships 2018 * BLAST Pro Series Copenhagen 2018 * StarSeries Season 7, 2019 * IEM Katowice 2020 * ESL Pro League Season 12: Europe 2020 * BLAST Premier: Global Final 2020 * DreamHack Masters Spring 2021 * Starladder CIS RMR 2021 * IEM Cologne 2021 * ESL Pro League Season 14 2021 * PGL Major Stockholm 2021 * BLAST Premier: Fall Finals 2021 * BLAST Premier: World Final 2021 * BLAST Premier: Spring Finals 2022 * IEM Cologne 2022 === EVP === * FACEIT Major: London 2018 * MLG Major Championship: Columbus, 2016 * ESL One Cologne 2016 * IEM Katowice 2019 * PGL Major Antwerp 2022 === Muut palkinnot === * Esports Awards, PC Player of the Year, 2018 * Esports Awards, PC Player of the Year, 2021 * Esports Awards, PC Player of the Year, 2022 * The Game Awards, Best Esports Athlete of 2021 * Red Bull, eSports Player of the Year 2016 * Stockholm International Esports Awards, Player of the Year 2018 * betway, Best Player of 2018 * FACEIT, Best Player of FPL 2017 * HLTV Award Show, AWPer of the year, 2022 * ESL Player of the Decade, 2022 === Ennätykset === * Eniten MVP-voittoja (21) * Eniten MVP-voittoja yhtenä vuonna (8, 2021) * Useimmiten sijalla 1. HLTV TOP 20 -arvioinnissa (3 kertaa, jaetulla Mathieu ”ZywOo” Herbautin kanssa) * Useimmiten sijalla 2. HLTV TOP 20 -arvioinnissa (5 kertaa, jaetulla ZywOon kanssa) * Useimmiten peräkkäin sijalla 1. tai 2. HLTV TOP 20 -arvioinnissa (5 kertaa, jaetulla ZywOon kanssa) * Useimmiten peräkkäin sijalla 1. HLTV TOP 20 -arvioinnissa (2 kertaa, jaetulla ZywOon, Marcelo ”coldzera” Davidin ja Christopher ”GeT_RiGhT” Alesundin kanssa) * Eniten sijoituksia HLTV TOP 20 Players -arvioinnissa (8 kertaa, jaetulla Nikola ”NiKo” Kovačin kanssa) * Ainut pelaaja historiassa, joka on päässyt kolmen eri joukkueen kanssa major-finaaliin * Eniten ”clutch”-voittoja suurturnauksessa (19, jaetulla Dmitri ”sh1ro” Sokolovin kanssa) * Eniten kierroksia, joissa saanut viisi tappoa suurturnauksessa (4) == S1mple ja Ukrainan sota == Kostyljevin mukaan Venäjän hyökkäys Ukrainaan vaikutti merkittävästi Navin suoritukseen helmikuun 2022 BLAST Premier World -finaalissa. Hän kertoi lehdistöhaastattelussa: ”Uskon edelleen, että sodan takia joukkueemme vain kaatui. Se johtui vain sodasta”. Hyökkäyksen tapahtuessa Kostyljevin perhe ja ystävät olivat Kiovassa, johon Venäjä hyökkäsi ensimmäisenä. Muun muassa Gabriel ”FalleN” Toledo osoitti Kostyljeville tukensa sodan takia. Kun hyökkäys tapahtui, NaVi oli valmistautumassa IEM Katowicen pudotuspeleihin. Kostyljev piti tilaisuudessa puheen, jossa hän korosti ystävyyssuhteitaan ukrainalaisiin, venäläisiin ja yhdysvaltalaisiin pelaajiin. Lisäksi hän kertoi joukkueensa haluavan rauhaa Ukrainalle ja maailmalle. Kostyljev lahjoitti helmikuussa 2022 Ukrainan armeijalle 33 000 Yhdysvaltain dollaria. Lisäksi hän lahjoitti marraskuussa ukrainalaiselle United24-hyväntekeväisyysjärjestölle satatuhatta dollaria ambulanssin ostamista varten. == Lähteet == == Aiheesta muualla == * s1mple Instagramissa * s1mple Twitchissä Luokka:Ukrainalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt